7. ΑΠΟΦΑΣΙΣ ΥΠΟΥΡΓΟΥ ΕΦΟΔΙΑΣΜΟΥ Αριθ. 152128/17501 της 10/18 Μαρτ.  1950 Περί επανασυστάσεως των κινητών Λαϊκών Αγορών. ΄Εχοντες υπ’ όψιν το άρθρ.21 του Ν.Δ. 136 του 1946 «περί Αγορανομικού Κώδικος», ως και τας διατάξεις του Α.Ν. 1470/1938 «περί οργανισμού του Τ.Λ. Αγορών Αθηνών-Πειραιώς και περιχώρων», αποφασίζομεν: Συνιστώμεν κινητάς Λαϊκάς Αγοράς εν Αθήναις, Πειραιεί και Προαστείοις, αίτινες θα λειτουργούσιν εις τους κάτωθι καθοριζομένους χώρους: Α)Εν Αθήναις: 1.Πατησίων. Στάσις Κλωναρίδου επί της οδού Καυτατζόγλου. 2.Αχαρνών. Γήπεδον ομάδος RECOR μεταξύ των οδών Λάρνακος-Αχαρνών. 3.Μαυρομματαίων. Επί της ομωνύμου οδού και μεταξύ των οδών Κορδιγκτώνος και Λεωφόρου Αλεξάνδρας. 4.Γκύζη. Επί της οδού Μομφεράτου και από της οδού Γκύζη μέχρι της οδού Νικηφόρου Λύτρα. 5.Πλάκα. Επί της πλατείας Φιλομούσου Εταιρείας και μεταξύ των οδών Κυδαθηναίων Αγγέλου Γέροντα και Φαρμάκη. 6.Ακρόπολις. Επί των οδών Μητσαίου-Χατζηχρήστου. 7.Ζωγράφου. Γήπεδον ομάδος ΙΕΡΑΞ. 8.Καλλιθέα. Επί της οδού Σκρα. 9.Παγκράτι. Επί της οδού Σ. Μερκούρη και από της οδού Ευτυχίδου μέχρι του Τέρματος της οδού Σ. Μερκούρη. 10.Βεΐκου. Επί της πλατείας Βεΐκου. 11.Κολωνάκι. Επί των οδών Ξενοκράτους και Σπευσίππου. 12.Γούβα. Επί της Πλατείας Αμβρ. Πλυτά. Β)Εις Προάστεια: 1.Π. Φάληρον. Εις ακάλυπτον χώρον μεταξύ των οδών Αφροδίτης-Αγίου Αλεξάνδρου-Θέτιδος και Πρωτέως. 2.Ν. Ιωνία. Επί της οδού Ελευθ. Βενιζέλου και από την οδόν Βυζαντίου έως της πλατείας Μεταξά. 3.Χαλάνδρι. Εις τον ακάλυπτον χώρον παραπλεύρως του Δημαρχείου και μεταξύ των οδών Γεωργίου-25 Μαρτίου και Ανδρέου Γκίνη. 4.Ν. Σμύρνη. Επί της οδού Ομήρου. 5.Περιστέρι. Επί των οδών Τσαλδάρη-Θίσβης. 6.Πυριτιδοποιείον. Επί της οδού Θηβών. Γ)Εις Πειραιά: 1.Νικαίας. Επί της πλατείας Οσίας Ξένης. 2.Πηγάδας. Επί της ομωνύμου Πλατείας. 3.Δραπετσώνος. Επί της οδού Καλοκαιρινού. 4.Δεληγιάννη. Τέρμα Λεωφόρος Βασιλίσσης Σοφίας. 5.Ταμπούρια. Επί της Πλατείας μεταξύ οδών Ερμού-Αγίου Στεφάνου, Μ. Ασίας και Σμύρνης. 6.Κουτσικάρι. Επί της οδού Ολύμπου. 7.Απόλλων. Επί της ομωνύμου Πλατείας. Δ)Αι ημέραι λειτουργίας των ως άνω Αγορών θέλουσι καθορισθή δια διαταγής της αρμοδίας Υπηρεσίας του Ταμείου Λαϊκών Αγορών. Ε)Αι ήδη λειτουργούσαι στάσιμοι Λαϊκαί Αγοραί συμφώνως τω Νόμω θα παύσωσι λειτουργούσαι ως τοιαύται καταργουμένης της υπ’ αριθ. 51110/1946 αποφάσεως ημών από 30ής Απριλίου ε.ε. Μέχρι της ως άνω χρονολογίας καλούνται οι πωληταί των άνω καταργουμένων στασίμων Λαϊκών Αγορών, όπως εφ’ όσον επιθυμούσι να ακολουθήσωσι τας δια της παρούσης επανασυνιστωμένας κινητάς Λαϊκάς Αγοράς, υποβάλωσιν εις το Ταμείον Λαϊκών Αγορών σχετικάς αιτήσεις προς έκδοσιν οριστικών αδειών. Αι Αστυνομικαί Διευθύνσεις Αθηνών-Πειραιώς, προς ας κοινοποιείται η παρούσα, παρακαλούνται, όπως παρέχωσι πάσαν νόμιμον προστασίαν εις τους αρμοδίους υπαλλήλους του Ταμείου Λαϊκών Αγορών δια την τοποθέτησιν των πωλητών εις τους ως άνω χώρους και την κανονικήν λειτουργίαν των Αγορών. Το Ταμείον Λαϊκών Αγορών, προς ο κοινοποιείται η παρούσα, εντέλλεται όπως λάβη τα κατά την κρίσιν του και συμφώνως προς τας διατάξεις του Α.Ν. 1470/1938 προβλεπόμενα μέτρα δια την εύρυθμον και κανονικήν λειτουργίαν των κινητών Λαϊκών Αγορών. (Αντί για τις σελ. 85(β)-88(β) Σελ.85(γ) Τεύχος ΙΒ-1-1 Σελ. 15 Λαϊκές Αγορές-Ταμείο Λαϊκών Αγορών 5.Β.γ.6-7